Gandia enriqueix el seu arxiu històric amb un quadre de Moran Roda
12 desembre 2019

## Gandia enriqueix el seu arxiu històric amb un quadre de Moran Roda12 desembre 2019Última actualització: 14 juliol 2025

![](../gestion/img/CarolaWoodward0026.JPG)  
  

El regidor delegat de l'IMAB, J**ose Manuel Prieto** i **Jesús Alonso**, director de l'Arxiu Històric de Gandia, han comparegut aquest matí en roda de premsa per presentar una nova incorporació a l'arxiu històric de la ciutat.  
Es tracta d'un quadre de Moran Roda, cedit pels seus familiars que ha estat restaurat pel consistori.  
  
Prieto ha volgut destacar que la incorporació del quadre suposa una aportació més per a l'enriquiment de l'arxiu i agraït als familiars la donació que augmenta la col·lecció pictòrica de l'Arxiu Històric. "_Ara el quadre està en òptimes condicions i ens toca salvaguardar i projectar-lo al futur amb la resta del patrimoni que posseïm_".  
  
Per la seua banda, Jesús Alonso va voler destacar que aquestes donacions es produeixen fruit de la confiança de les institucions. "_És importantíssim que els ciutadans confien en nosaltres. Estem molt contents que la família de Rosana Ros haja confiat en nosaltres i hagen tingut la consciència de ciutat, ja que amb aquesta donació ens enriquim tot_".  
  
Alonso ha destacat la importància de la família en la història de la ciutat i que Moran Roda va ser alcalde de la ciutat a mitjan segle XIX a més a fundar la beneficència i haver jugat un paper molt destacat en la vida social. "É_s un personatge que s'incorpora a tot un seguit de personalitats que ja tenim a l'arxiu i que pretenem posar en valor en un futur_".

[Twittear](https://twitter.com/share)